Blaze7451/Wiki-th-20250601 huggingface dataset:
กังฟูแพนด้า 4

กังฟูแพนด้า 4 (Kung Fu Panda 4) เป็นภาพยนตร์แอนิเมชันแนวตลก ดราม่า และกำลังภายในอเมริกัน ที่ออกฉายในปี ค.ศ. 2024 ผลิตโดยดรีมเวิกส์แอนิเมชัน และจัดจำหน่ายโดยยูนิเวอร์แซลพิกเจอส์ เป็นภาคที่สี่ของแฟรนไชส์ กังฟูแพนด้า และเป็นภาคต่อของ กังฟูแพนด้า 3 (2016) ภาพยนตร์เรื่องนี้กำกับโดยไมค์ มิตเชลล์ และร่วมกำกับโดยสเตฟานี มา สไตน์ และนำแสดงโดยแจ็ก แบล็ก, ดัสติน ฮอฟแมน, เจมส์ ฮอง, ไบรอัน แครนสตัน และเอียน แมคเชนที่กลับมารับบทเดิมจากภาคก่อน ร่วมกับอควาฟินา, ไวโอลา เดวิส และกวาน เก๊ ฮวี เข้าร่วมทีมนักแสดงใหม่
ผู้กำกับเจนนิเฟอร์ ยูห์ เนลสัน และอะเลสซานโดร คาร์โลนี ถูกถามเกี่ยวกับความเป็นไปได้ของภาพยนตร์เรื่องกังฟูแพนด้าในภาคที่สี่ก่อนที่จะออกฉายใของภาคที่สามในเดือนมกราคม ค.ศ. 2016 โดยเนลสันกล่าวในภายหลังในเดือนสิงหาคม ค.ศ. 2018 ว่าเธอจะเปิดภาคที่สี่ ดรีมเวิกส์ได้ประกาศภาพยนตร์เรื่องที่สี่อย่างเป็นทางการในเดือนสิงหาคม ค.ศ. 2022 โดยมีมิตเชล, มา สไตน์ และรีเบกกา ฮันต์ลีย์เป็นผู้กำกับ ผู้ร่วมกำกับ และผู้อำนวยการสร้างตามลำดับภายในเดือนเมษายน ค.ศ. 2023 นักพากย์นำส่วนใหญ่ประกาศในเดือนธันวาคม ค.ศ. 2023 หลังจากการคัดเลือกนักแสดงของอควาฟินาในพฤษภาคมของปีนั้น
กังฟูแพนด้า 4 มีกำหนดออกฉายในโรงภาพยนตร์วันที่ 8 มีนาคม ค.ศ. 2024

**เรื่องย่อ**
โปถูกกำหนดให้เป็นผู้นำทางจิตวิญญาณแห่งหุบเขาแห่งสันติภาพ ค้นหาผู้สืบทอดเขาในฐานะนักรบมังกรคนใหม่ ในขณะเดียวกันก็ต่อสู้กับศัตรูใหม่ที่เรียกว่า "กิ้งก่า"

**ให้เสียง**
 แจ็ก แบล็ก รับบทเป็น โป, แพนด้ายักษ์ที่ถูกกำหนดให้เป็นผู้นำทางจิตวิญญาณหลังจากสละตำแหน่งนักรบมังกร- อควาฟินา รับบทเป็น เจิ้น, สุนัขจิ้งจอกคอร์แซกที่เป็นหัวขโมยและติดตามโปในการเดินทางของเขา- ไวโอลา เดวิส รับบทเป็น กิ้งก่า แม่มดกิ้งก่าที่สามารถแปลงร่างเป็นผู้ชั่วร้าย สามารถเลียนแบบกังฟูของผู้อื่นได้โดยการดูดซับความสามารถของพวกเขา- ดัสติน ฮอฟแมน รับบทเป็น อาจารย์ชิฟู แพนด้าแดงและปรมาจารย์ผู้ชาญฉลาดของโป- เจมส์ ฮอง รับบทเป็น ปิง, พ่อห่านบุญธรรมของโป- ไบรอัน แครนสตัน รับบทเป็น หลีซาน บิดาผู้ให้กำเนิดโป- เอียน แมคเชน รับบทเป็น ไทลุง เสือดาวหิมะที่เคยเป็นลูกศิษย์ของชิฟู่จนกลายเป็นปีศาจ เขาพ่ายแพ้โปในภาพยนตร์ภาคแรก แต่กิ้งก่านำกลับมาจากอาณาจักรแห่งวิญญาณ- กวาน เก๊ ฮวี รับบทเป็น ฮัน, ตัวลิ่นซุนดาซึ่งเป็นผู้นำถ้ำของโจร- ลอรี ตัน ชินน์ รับบทเป็น ยายหมูป่า มีสามารถดึงงาออกมาใช้เป็นอาวุธได้- รอนนี เจียง รับบทเป็น กัปตันเรือประมงที่อาศัยอยู่ในปากนกกระทุง
ไมค์ มิตเชล ระบุว่า นางพยัคฆ์, วานร, นกกระเรียน, ตั๊กแตน และอสรพิษ หรือที่เรียกรวมกันว่าห้าผู้พิทักษ์ จะปรากฏตัวในภาพยนตร์เรื่องนี้ และพวกเขาจะ "ออกไปทำภารกิจส่วนตัวของตัวเอง" โดยผู้อำนวยการสร้างรีเบกกา ฮันต์ลีย์ ยืนยันว่าจะมี "ส่วนหนึ่งของห้าผู้พิทักษ์"

**อ้างอิง**

**แหล่งข้อมูลอื่น**
 title=Kung Fu Panda 4
หมวดหมู่:ภาพยนตร์ที่ออกฉายในปี พ.ศ. 2567
หมวดหมู่:ภาพยนตร์แอนิเมชันอเมริกันในคริสต์ทศวรรษ 2020
หมวดหมู่:ภาพยนตร์ตลกโลดโผนอเมริกัน
หมวดหมู่:ภาพยนตร์ตลกผจญภัยอเมริกัน
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์ภาคต่ออเมริกัน
หมวดหมู่:แอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:ภาพยนตร์เกี่ยวกับการเปลี่ยนรูปร่าง
หมวดหมู่:ภาพยนตร์ที่ประพันธ์ดนตรีโดยฮันส์ ซิมเมอร์
หมวดหมู่:ภาพยนตร์ที่มีฉากในประเทศจีน
หมวดหมู่:ภาพยนตร์กังฟูแพนด้า
หมวดหมู่:ภาพยนตร์กังฟู
หมวดหมู่:ภาพยนตร์โดยดรีมเวิกส์แอนิเมชัน
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์แอนิเมชันยูนิเวอร์แซลพิกเจอส์
หมวดหมู่:ภาพยนตร์กำลังภายใน
บิดะกะไต (พุกาม)

บิดะกะไต (ပိဋကတ်တိုက်, pron) เป็นหอสมุดในพุกาม บิดะกะไต หมายถึง "หอสมุดพระไตรปิฎก" หอสมุดในพุกามถูกสร้างขึ้นหลังจากการพิชิตสะเทิม ณ ที่พระองค์ยึดครอง ช้างสามสิบเชือกใช้ในการบรรทุกขนส่งคัมภีร์พุทธศาสนา จากนั้นพระองค์ก็สร้างหอสมุดขึ้นในปี ค.ศ. 1058 เพื่อเก็บคัมภีร์เหล่านี้ พระองค์ใช้รูปแบบที่เรียกว่า "กู่" ซึ่งเป็นรูปแบบถ้ำพุกามตอนต้น วัสดุไวต่อแสง อาคารจึงมีหน้าต่างจำกัด ซึ่งตกแต่งด้วยรูปสิงห์ในแต่ละด้าน มีหน้าต่างสามบานในแต่ละด้าน มีประตูสามบานอยู่ด้านเดียว (ด้านหน้า) หอสมุดมีรูปทรงสี่เหลี่ยมแต่ละด้านยาว ft
หอสมุดได้บูรณะใหม่ในปี ค.ศ. 1738 โดยพระเจ้าปดุงแห่งราชวงศ์โก้นบอง สถาปัตยกรรมของหอสมุดแห่งนี้มีความโดดเด่นเนื่องจากมีรูปทรงสี่เหลี่ยม หน้าต่างหินเจาะรู และปูนแกะสลักที่อยู่บนหลังคา ซึ่งเป็นต้นแบบของสถาปัตยกรรมพม่า

**อ้างอิง**
  Ancient Bagan date=2010-10-06 

**แหล่งข้อมูลอื่น**
 บิดะกะไต (พุกาม)
หมวดหมู่:สิ่งก่อสร้างในพุกาม
หมวดหมู่:ห้องสมุดในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
คลองบางพูด

คลองบางพูด เป็นคลองในตำบลบางพูด อำเภอปากเกร็ด จังหวัดนนทบุรี แยกจากคลองส่วย ไหลลงแม่น้ำเจ้าพระยาที่วัดเกาะพญาเจ่ง คลองมีความยาว 8 กิโลเมตร
บริเวณคลองบางพูดมีชุมชนมาตั้งถิ่นฐานตั้งแต่สมัยกรุงศรีอยุธยา โดยปรากฏหลักฐานดังเห็นจากอุโบสถวัดบางพูดนอก ช่วงที่คลองเกลือตัดกับคลองบางพูด ในอดีตเป็นจุดศูนย์กลางที่ประชาชนล่องเรือมาจากที่ต่าง ๆ เพื่อมาค้าขาย และเป็นแหล่งค้าเกลือที่สำคัญแห่งหนึ่งในละแวกนี้
ปัจจุบันจากปากคลองฝั่งแม่น้ำเจ้าพระยา มีสถานที่สำคัญ ได้แก่ วัดบางพูดนอก วัดบางพูดใน โรงเรียนสวนกุหลาบวิทยาลัย นนทบุรี และมหาวิทยาลัยสุโขทัยธรรมาธิราช บริเวณวัดบางพูดนอกถึงวัดบางพูดในมีชุมชนบ้านเรือนดั้งเดิมปลูกตามริมคลอง ชาวบ้านอาศัยน้ำในการอาบน้ำและซักเสื้อผ้าเมื่อน้ำขึ้นได้ แต่ในเมื่อเข้าตำบลคลองเกลือ สภาพน้ำเสื่อมลงไปมาก มีสภาพเป็นที่ระบายน้ำชุมชน

**อ้างอิง**
บางพูด
โอกาซุ

ไฟล์:Obanzai_yasai.JPG|thumb|โอกาซุ คือ "เครื่องเคียง" ในสำรับอาหารญี่ปุ่น
โอกาซุ (おかず, お数, お菜, 御菜) เป็นคำหรือวลีญี่ปุ่น มีความหมายว่า เครื่องเคียง หรือกับข้าว อะไรก็ตามที่สามารถรับประทานร่วมกับข้าวได้นับว่าเป็นโอกาซุทั้งหมด โอกาซุทำจากปลา เนื้อสัตว์ ผัก หรือเต้าหู้ ต่างจากฟูริกาเกะซึ่งเป็นผงโรยข้าว
ในวัฒนธรรมร่วมสมัย ชาวญี่ปุ่นสามารถรับประทานบะหมี่คู่กับโอกาซุได้

**อ้างอิง**
หมวดหมู่:อาหารญี่ปุ่น
เรือเอก (แก้ความกำกวม)

เรือเอก อาจหมายถึง- เรือเอก ยศทางทหารในกองทัพเรือหลายประเทศ- เรือเอกไชยหลาวทอง ลำดับชั้นของเรือพระที่นั่งในกระบวนพยุหยาตราชลมารค - เรือเอกไชยเหินหาว ลำดับชั้นของเรือพระที่นั่งในกระบวนพยุหยาตราชลมารค
โคโกโระ คิกูจิ

โคโกโระ คิกูจิ (菊池 こころ) เกิดเมื่อวันที่ 9 พฤศจิกายน พ.ศ. 2525 เป็นนักพากย์เสียงชาวญี่ปุ่น เธอพากย์เสียงเป็นอุจิวะ ซาราดะในเรื่องโบรูโตะ

**ผลงานพากย์**

**อนิเมะ**
โบโบะโบะ ฮีโร่ของผม (2003) -แฟนสาว
*กัชเบล (2003)
*Futari wa Pretty Cure (2004) 
*Futari wa Pretty Cure Max Heart (2005) -Pation
*ดิจิตอลมอนสเตอร์ เซโวลูชัน (2005) -โคคุวามอน เอ็กซ์
*อายชีลด์ 21 ไอ้หนูไต้ฝุ่นมะกันบอล (2005) - Sena Kobayakawaวัยเด็ก,Haruko
*แม่มดสาวหัวใจกุ๊กกิ๊ก (2005) -อากิระ มิคาโดะ
*แอร์เกียร์ ขาคู่ทะลุฟ้า (2006)-Akito/Agito Wanijima)
*Ayakashi (2006) -จิโรกิจิ
*Coyote Ragtime Show (2006) -August
*Digimon Savers (2006) -ชิกะ ไดมอน
*มหัศจรรย์สาวน้อยพริตตี้เคียว สแปลช☆สตาร์ (2006) -บอย
*Mushishi (2006) -ฟูซา
*บาคุกัน มอนสเตอร์บอลทะลุมิติ (2007) -มาโกโตะ
*Aria the Origination (2008) -บอย บี
*วันพีซ (2008) -ลีน่า, โทริโกะ
*ยูกิโอ 5D's (2008) -เท็นเป ฮายาโนะ
*Queen's Blade (2009) -Hachiel
*Digimon Xros Wars (2010) -สแปร์โรว์มอน/พิคมอน
*Shinryaku! Ika Musume (2010) -คิโยมิ ซากุระ
*Shinryaku!? Ika Musume (2011) -Kiyomi Sakura
*Toriko (2011) -Kruppoh
*Aikatsu! (2012) -มิอุ ฮานาซึกิ
*Ginga e Kickoff
(2012) -ทาคุมะ อาโอโตะ กอนซาเลซ
*Zoobles! (2012) -ไมกี้,ริน มิลล์
*Digimon Universe: Appli Monsters (2016) -Gatchmon
*Boruto: Naruto Next Generations (2017) -อุจิวะ ซาราดะ, หญิงร้านเย็บปักถักร้อย,ยูอินะ อิโตมากิ
*Chaos;Child (2017) -ยูโตะ ทาจิบานะ
*Star☆Twinkle PreCure (2019) -ด็อกกี้
*Magical Girl Special Ops Asuka (2019) -Sacchu
*Insect Land (2022) -Maxime
*ดีมอนของผม (2023) -แอนนา
*Cross Ange -โทโมมิ
*ดิจิตอลมอนสเตอร์ เซโวลูชัน -คุวามอน เอ็กซ์
*Ghost Hunt -เคนจิ
*HeartCatch PreCure! -บุหงา
*Lovely Complex -Umibozu's child
*Marvel Disk Wars: The Avengers -Noriko Ashida / Surge
*Shura no Toki - Age of Chaos -มิยาโมโตะ อิโอริในวัยเด็ก

**ภาพยนต์**
HeartCatch PreCure! the Movie: Fashion Show in the Flower Capital...Really?! (2010) -บุหงา
*Pretty Cure All Stars DX3: Deliver the Future! The Rainbow-Colored Flower That Connects the World (2011) -บุหงา
*Pretty Cure All Stars New Stage: Friends of the Future (2012) -บุหงา
*นารูโตะ เดอะมูฟวี่ ปิดตำนานวายุสลาตัน (2014) -อุซึมากิ โบรูโตะ
*-โบรูโตะ- นารูโตะ เดอะมูฟวี่ ตำนานใหม่สายฟ้าสลาตัน (2015) -อุจิวะ ซาราดะ

**วิดีโอเกม**
World's End Club (2021) -ชูโกะ
*God Eater Burst (2010) -Player Character
*Rockman ZX Advent (2007) -เดอะเฮดจ์รอยด์

**อ้างอิง**

**แหล่งข้อมูลอื่น**
name=Official agency profile ja- Kokoro Kikuchi date=2016-07-01  at GamePlaza Haruka Voice Acting Database ja
*25965
หมวดหมู่:นักพากย์หญิงชาวญี่ปุ่น
ลามาซิอา

ลามาซิอาดากัมปลานัส (La Masia de Can Planes; บ้านไร่ตระกูลปลานัส) หรือที่นิยมเรียกสั้น ๆ ว่า ลามาซิอา (La Masia; บ้านไร่) เป็นศัพท์ที่ใช้เรียกศูนย์ฝึกเยาวชนของสโมสรฟุตบอลบาร์เซโลนา ศูนย์ฝึกเยาวชนแห่งนี้ประกอบด้วยผู้เล่นเยาวชนมากกว่า 300 คน เป็นปัจจัยสำคัญในความสำเร็จระดับยุโรปของบาร์เซโลนา และสร้างผู้เล่นระดับโลกหลายคนในช่วงต้นคริสต์ทศวรรษ 2000
ใน ค.ศ. 2010 ลามาซิอากลายเป็นศูนย์ฝึกเยาวชนที่ได้ฝึกซ้อมผู้เข้าชิงบาลงดอร์ทั้ง 3 คนใน 1 ปี ได้แก่ อันเดรส อินิเอสตา, ลิโอเนล เมสซิ และชาบี
ลามาซิอายังเป็นชื่อของสถานที่ฝึกซ้อมของสโมสรบาร์เซโลนาซึ่งแต่เดิมตั้งอยู่ใกล้กัมนอว์ในย่านลัสโกตส์ของเมืองบาร์เซโลนา ตัวอาคารเดิมเป็นบ้านไร่ชนบทโบราณที่สร้างขึ้นใน ค.ศ. 1702 และเมื่อกัมนอว์เปิดใช้งานใน ค.ศ. 1957 อาคารแห่งนี้ก็ได้รับการปรับปรุงใหม่และต่อเติมเพื่อใช้เป็นสำนักงานใหญ่ของสโมสร ด้วยความที่สโมสรเติบโตอย่างรวดเร็ว ตัวอาคารจึงเล็กเกินไปสำหรับใช้เป็นสำนักงานใหญ่ของสโมสร ในวันที่ 20 ตุลาคม ค.ศ. 1979 ลามาซิอาจึงได้รับการดัดแปลงเป็นหอพักสำหรับผู้เล่นเยาวชนจากนอกเมืองบาร์เซโลนา เมื่อวันที่ 30 มิถุนายน ค.ศ. 2011 ศูนย์ฝึกเยาวชนลามาซิอาปิดตัวลง และนครการกีฬาฌูอัน กัมเป เข้ามาทำหน้าที่เป็นที่พักสำหรับผู้เล่นเยาวชนแทน

**ประวัติ**
ลามาซิอาเป็นบ้านไร่เก่าแก่ที่สร้างขึ้นใน ค.ศ. 1702 ใน ค.ศ. 1979 สโมสรบาร์เซโลนาใช้บ้านไร่แห่งนี้เป็นที่พักสำหรับนักฟุตบอลเยาวชนที่มาจากนอกเมืองบาร์เซโลนา เฌามา อามัต นำเสนอแนวคิดเกี่ยวกับศูนย์ฝึกเยาวชนต่อโฆเซ ลุยส์ นุญเญซ ซึ่งเป็นประธานสโมสรในขณะนั้น และอูริอ็อล ตอร์ต ได้รับหน้าที่ดูแลสถานที่แห่งนี้

**อ้างอิง**
หมวดหมู่:สิ่งก่อสร้างในบาร์เซโลนา
หมวดหมู่:สโมสรฟุตบอลบาร์เซโลนา
เจดีย์ชเวซานดอ (พุกาม)

เจดีย์ชเวซานดอ (ရွှေဆံတော် ဘုရား, pron) เป็นเจดีย์พุทธตั้งอยู่ในพุกาม ประเทศพม่า เป็นเจดีย์ที่สูงที่สุดในพุกาม และมีฐานห้าชั้น ยอดบนสุดเจดีย์มีฉัตรประดับด้วยเพชรพลอย เจดีย์แห่งนี้สร้างขึ้นโดยพระเจ้าอโนรธามังช่อเมื่อ ค.ศ. 1057 และเคยประดับกระเบื้องดินเผาแสดงภาพเรื่องจากชาดก ภายในเจดีย์ประดิษฐานพระเกศาพุทธเจ้าซึ่งได้มาจากสะเทิม

**อ้างอิง**
 location=Rangoon - เจดีย์ชเวซานดอ
หมวดหมู่:สิ่งก่อสร้างในพุกาม
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
มีนกะลาเซดี

มีนกะลาเซดี (မင်္ဂလာစေတီ, pron) เป็นเจดีย์พุทธตั้งอยู่ในพุกาม ประเทศพม่า เริ่มก่อสร้างเมื่อ ค.ศ. 1274 ในรัชสมัยของพระเจ้านรสีหบดี183 เจดีย์นี้เป็นหนึ่งในไม่กี่แห่งในพุกามที่มีกระเบื้องเคลือบดินเผารูปชาดกครบชุด เจดีย์สร้างด้วยอิฐและมีฐานหลายชั้นทอดไปสู่เจดีย์ทรงหม้อขนาดใหญ่ที่อยู่ตรงกลาง ยอดบนสุดมีฉัตรประดับด้วยเพชรพลอย มีนกะลาเซดีสร้างขึ้นไม่กี่ปีก่อนที่อาณาจักรพุกามจะถูกจักรวรรดิมองโกลบุกเข้าตี

**อ้างอิง**
 location=Rangoon - publisher=Asian Historical Architecture- มีนกะลาเซดี
หมวดหมู่:สิ่งก่อสร้างในพุกาม
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
สิรินรัตน์ วิทยพูม

สิรินรัตน์ วิทยพูม (เกิด 1 กรกฎาคม พ.ศ. 2539) ชื่อเล่น มุก เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3

**ประวัติ**
สิรินรัตน์ วิทยพูม มีชื่อเล่นว่า มุก เกิดเมื่อวันที่ 1 กรกฎาคม 2539 เป็นลูกคนสุดท้องในบรรดาพี่น้อง 5 คนจบการศึกษาระดับมัธยมศึกษาจากโรงเรียนสตรีวิทยา และปริญญาตรีจากคณะ Business English ภาคอินเตอร์ มหาวิทยาลัยกรุงเทพ
โดยสิรินรัตน์เป็นน้องสาวแท้ ๆ ของหทัยรัตน์ วิทยพูม อดีตภรรยาของธนัตถ์ ธนากิจอำนวย หรือ ไฮโซลูกนัท

**เข้าสู่วงการ**
สิรินรัตน์เป็นเด็กในสังกัดของฌาณฉลาด ทวีทรัพย์ นักปั้นและผู้จัดการดาราชื่อดัง เข้าสู่วงการจากการแสดงภาพยนตร์เรื่อง แก๊งปรี๊ดจะรี๊ดใจเธอ เมื่อปี 2557 โดยแสดงเป็น ปราง จากนั้นจึงได้เซ็นสัญญาเป็นนักแสดงในสังกัดช่อง 3 เอชดี โดยผลงานละครเรื่องแรกของเธอคือเลือดมังกร ตอน แรด เมื่อปี 2558 แสดงเป็น มนสิชา สาวขี้วีนเอาแต่ใจทำให้เธอเริ่มเป็นที่รู้จักและหมั่นไส้
ก่อนจะเป็นที่รู้จักมากขึ้นจากบท รัตนาวดี/นางแพน จากละครเรื่องนาคี เมื่อปี 2559 ซึ่งเป็นละครเรื่องถัดมาของเธอ ตามมาด้วยบท อรพรรณี กิ๊กใหม่อาไช้ในละครเรื่องกรงกรรม เมื่อปี 2562 ปัจจุบันเธอมีละครที่รอออกอากาศคือเรื่องคุณพี่เจ้าขาดิฉันเป็นห่านมิใช่หงส์

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

**อ้างอิง**
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากมหาวิทยาลัยกรุงเทพ
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:นักแสดงสังกัดช่อง 3 เอชดี
หมวดหมู่:ดนตรีล้ำยุค

หมวดหมู่:ดนตรีในคริสต์ศตวรรษที่ 21
หมวดหมู่:ศิลปะล้ำยุค
หมวดหมู่:ดนตรีร่วมสมัย
หมวดหมู่:ดนตรีสมัยใหม่นิยม
หมวดหมู่:ศิลปะล้ำยุค

หมวดหมู่:ทัศนศิลป์
หมวดหมู่:ศิลปะเชิงแนวคิด
หมวดหมู่:ศิลปะการแสดง
หมวดหมู่:ศิลปะร่วมสมัย
หมวดหมู่:ศิลปะสมัยใหม่
ความหมายของคำว่า free ในภาษาอังกฤษ

ไฟล์:Isummit_2008,_Japan,_free_beer_crop.png|thumb| การขายเบียร์เสรีในงาน Isummit 2008 แสดงให้เห็นว่า "free as in free speech, not free beer." (คำว่า free เป็นเสรีภาพในการพูด ไม่ใช่เบียร์ที่แจกฟรี): สูตรและฉลากของเบียร์เสรีนั้นได้รับการแจกจ่ายภายใต้สัญญาอนุญาตครีเอทีฟคอมมอนส์ (เป็น free ที่เหมือนกับเสรีภาพในการพูด) แต่ไม่แจกฟรี (ไม่ใช่ free ที่เหมือนกับเบียร์ที่แจกฟรี) เนื่องจากเบียร์คิดราคา 500 เยน
คำว่า free ในภาษาอังกฤษ มักมีความหมายว่า: "ไม่มีค่าใช้จ่าย" (มักเรียกว่า gratis แปลว่า ฟรี ) หรือ "ไม่มีข้อจำกัด" (มักเรียกว่า libre แปลว่า เสรี ) ความคลุมเครือของคำว่า free นี้อาจทำให้เกิดปัญหา โดยเฉพาะอย่างยิ่งในบริบทกฎหมายที่เกี่ยวข้องกับการใช้ข้อมูล เช่น ลิขสิทธิ์ และ สิทธิบัตร
คำว่า gratis และ libre อาจใช้ในการจัดหมวดหมู่ทรัพย์สินทางปัญญา เช่น โปรแกรมคอมพิวเตอร์ ตามสัญญาอนุญาตและข้อจำกัดทางกฎหมายที่ครอบคลุมพวกมัน โดยเฉพาะอย่างยิ่งในชุมชนซอฟต์แวร์เสรีและต้นทางเปิด และการเคลื่อนไหวทางวัฒนธรรมเสรีในวงกว้าง ตัวอย่าง เช่น ฟรีแวร์ สามารถเรียกว่า ซอฟต์แวร์ แบบ gratis (แปลว่า ฟรี ) ส่วน ซอฟต์แวร์เสรี สามารถเรียกว่า ซอฟต์แวร์ แบบ libre (แปลว่า เสรี )
ริชาร์ด สตอลล์แมน สนับสนุนการใช้คำว่า free เพื่อหมายถึง เสรี โดยใช้สโลแกน: "Think free as in free speech, not free beer." (คิดถึงคำว่า free ว่าเป็นเสรีภาพในการพูด ไม่ใช่เบียร์ที่แจกฟรี)

**ดูเพิ่ม**
 เบียร์เสรี- เนื้อหาเสรี- สัญญาอนุญาตต้นทางเปิด

**เชิงอรรถ**

**อ้างอิง**

**แหล่งข้อมูลอื่น**
 libre- gratis- free of charge- free
หมวดหมู่:ซอฟต์แวร์เสรี
หมวดหมู่:วลีภาษาอังกฤษ
สโมสรฟุตบอลแมนเชสเตอร์ยูไนเต็ดในฤดูกาล 1981–82

ฤดูกาล 1981–82 เป็นฤดูกาลที่ 80 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 7 ติดต่อกันในลีกสูงสุดของฟุตบอลอังกฤษ
ยูไนเต็ดจบอันดับที่ 8 ในลีกเมื่อฤดูกาลที่แล้ว ภายใต้การคุมทีมของเดฟ เซ็กซ์ตัน ที่ถูกปลดออกจากตำแหน่งหลังจากคุมทีมมา 4 ปี เขาล้มเหลวในการนำถ้วยรางวัลสำคัญมาสู่สโมสร ผู้สืบทอดของเขาคือรอน แอตกินสัน ผู้จัดการทีมเวสต์บรอมมิชอัลเบียน การเคลื่อนไหวครั้งแรกของแอตกินสันในฐานะผู้จัดการทีมคือเสริมแนวรุกของสโมสรด้วยการเซ็นสัญญากับแฟรงค์ สเตเปิลตันจากอาร์เซนอลด้วยค่าตัว 950,000 ปอนด์ เพื่อแทนที่โจ จอร์แดนผู้ทำประตูสูงสุดของฤดูกาลที่แล้วซึ่งถูกขายให้กับเอซีมิลาน แอตกินสันยังคงใช้บริการของแกร์รี เบิร์ตเทิลส์ ซึ่งเป็นกองหน้าที่มีผลงานน่าผิดหวังในฤดูกาลแรกของเขากับปีศาจแดง โดยยิงได้เพียง 1 ประตูจาก 28 นัด เบิร์ตเทิลส์ประสบความสำเร็จมากขึ้นในฤดูกาลที่ 2 ที่โอลด์แทรฟฟอร์ด โดยยิงได้ 11 ประตูก่อนจะย้ายกลับนอตทิงแฮมฟอเรสต์หลังจบฤดูกาล
ในช่วงต้นเดือนตุลาคม เขานำไบรอัน ร็อบสัน กองกลางตัวเก่งของเวสต์บรอมมิชอัลเบียนมาที่โอลด์แทรฟฟอร์ดด้วยค่าตัวเป็นสถิติใหม่ของอังกฤษในขณะนั้นที่ 1.5 ล้านปอนด์ พร้อมมอบเสื้อหมายเลข 7 ให้เขา นอกจากนี้เขายังเซ็นสัญญาคว้าตัวเรมี โมเสส ซึ่งเป็นกองกลางเพื่อนร่วมทีมอัลเบียนของร็อบสันมาร่วมทีมด้วยค่าตัว 500,000 ปอนด์ ในขณะเดียวกัน แซมมี แมคอิลรอย นักฟุตบอลทีมชาติไอร์แลนด์เหนือที่รับใช้สโมสรมายาวนาน ได้ออกจากสโมสรหลังจากอยู่มา 13 ปีเมื่อเขาเซ็นสัญญากับสโตกซิตี ในเดือนกุมภาพันธ์
หลังจากขึ้นนำในลีกอย่างต่อเนื่องในช่วงครึ่งแรกของฤดูกาล ยูไนเต็ดจบในอันดับ 3 ของตารางและผ่านเข้ารอบยูฟ่าคัพตามหลังลิเวอร์พูล (ที่ผงาดคว้าแชมป์ลีกหลังจากอยู่กลางตารางในช่วงคริสต์มาส) และอิปสวิชภายใต้การคุมทีมของบ็อบบี ร็อบสันที่จบอันดับ 2 ในช่วงปลายฤดูกาลมีการประเดิมสนามของนอร์มัน ไวต์ไซด์กองหน้าดาวรุ่งวัย 17 ปีที่มีชื่อติดทีมชาติไอร์แลนด์เหนือในฟุตบอลโลก 1982 โดยเขาลงสนามเป็นตัวสำรองแทน ไมค์ ดักซ์บิวรี ในนัดที่พวกเขาออกไปเยือนแล้วเอาชนะไบรตันแอนด์โฮฟอัลเบียน 1–0 จากประตูชัยของเรย์ วิลกินส์ เขายิงประตูเปิดตัวของเขาให้ยูไนเต็ดในนัดสุดท้ายของฤดูกาลจากการลงเล่นให้ทีมชุดใหญ่เพียงนัดที่ 2 เท่านั้น

**ทีม**

**ผู้รักษาประตู**
 (1) แกรี เบลีย์- แพดดี โรช

**กองหลัง**
 อาร์เธอร์ อัลบิสตัน- จอห์น กิดแมน- เควิน มอรัน- (6) มาร์ติน บูชาน- กอร์ดอน แมคควีน- ไมค์ ดักซ์บิวรี- จิมมี นิโคล

**กองกลาง**
 (4) เรย์ วิลกินส์- สตีฟ คอปเปลล์- (7) ไบรอัน ร็อบสัน- เรมี โมเสส- แซมมี แมคอิลรอย (ย้ายออกจากทีมเมื่อเดือนกุมภาพันธ์ ในตอนนั้นตลาดซื้อขายเปิดจนจบฤดูกาล)- ลู มาคารี- แอชลีย์ กริมส์- อลัน เดวีส์

**กองหน้า**
 (9) แฟรงค์ สเตเปิลตัน- แกร์รี เบิร์ตเทิลส์- สกอตต์ แมคการ์วีย์- นอร์มัน ไวต์ไซด์

**อ้างอิง**
หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด
การดื่ม

งานประติมากรรมรูปคนดื่มน้ำจากถุงหนังใส่น้ำแบบดั้งเดิม
การดื่ม คือการนำน้ำหรือของเหลวอื่น ๆ เข้าสู่ร่างกายทางปาก งวง หรืออวัยวะอื่น ๆ มนุษย์ดื่มโดยการกลืนและโดยการบีบตัวของหลอดอาหาร กระบวนการทางสรีรวิทยาของการดื่มมีความแตกต่างกันออกไปในสัตว์ชนิดอื่น ๆ
สัตว์ส่วนใหญ่ดื่มน้ำเพื่อรักษาความชุ่มชื้นของร่างกาย แม้ว่าสัตว์หลายชนิดจะสามารถอยู่รอดได้โดยน้ำที่ได้รับจากอาหารก็ตาม น้ำเป็นสิ่งจำเป็นสำหรับกระบวนการทางสรีรวิทยาหลายอย่าง การดื่มน้ำน้อยเกินไปหรือมากเกินไปล้วนส่งผลต่อปัญหาสุขภาพ

**วิธีการดื่ม**

**ในมนุษย์**
เมื่อของเหลวเข้าไปในปากของมนุษย์ กระบวนการกลืนจะเกิดขึ้นโดยการบีบตัว (peristalsis) ส่งของเหลวผ่านหลอดอาหารไปยังกระเพาะอาหาร กระบวนการส่วนใหญ่ได้รับการสนับสนุนจากแรงโน้มถ่วง ของเหลวอาจถ่ายเทออกจากมือหรือภาชนะเครื่องดื่มระหว่างการดื่ม การดื่มสามารถทำได้โดยการสูดเมื่อดื่มของเหลวร้อนหรือดื่มจากช้อน ทารกใช้วิธีการดูดโดยให้ริมฝีปากกดแน่นรอบ ๆ แหล่งกำเนิดของเหลวเช่นในการเลี้ยงลูกด้วยนมแม่ การผสานระหว่างการหายใจและการเคลื่อนไหวของลิ้นทำให้เกิดสุญญากาศซึ่งดูดของเหลวเข้าไปได้

**ในสัตว์เลี้ยงลูกด้วยนมบนบกชนิดอื่น ๆ**
ภาพเคลื่อนไหวช้าแสดงแมวที่กำลังเลียน้ำ
สุนัขพันธุ์แจ็กรัสเชลล์เทอร์เรียร์กำลังใช้ลิ้นเลียน้ำ
ด้วยความจำเป็นแล้ว สัตว์บกที่ถูกกักขังจะคุ้นเคยกับดื่มน้ำ แต่สัตว์ที่สัญจรอย่างอิสระส่วนใหญ่จะรักษาความชุ่มชื้นผ่านของเหลวและความชื้นในอาหารสด และเรียนรู้ที่จะแสวงหาอาหารที่มีปริมาณของเหลวสูง เมื่อสถานการณ์บังคับให้พวกมันดื่มน้ำจากแหล่งน้ำ วิธีการและการเคลื่อนไหวจะแตกต่างกันออกไปในสัตว์แต่ละชนิด
แมว สัตว์พวกสุนัข และสัตว์เคี้ยวเอื้องต่างก้มคอลงและตักเลียด้วยลิ้นอันทรงพลัง แมวและสัตว์พวกสุนัขเลียน้ำโดยใช้ลิ้นที่เป็นรูปคล้ายช้อน สัตว์พวกสุนัขเลียน้ำโดยใช้ลิ้นที่มีรูปทรงคล้ายทัพพีตักน้ำเข้าปาก สำหรับแมวนั้นมีเพียงส่วนปลายลิ้น (ซึ่งเรียบ) เท่านั้นที่แตะน้ำ จากนั้นแมวก็จะดึงลิ้นกลับเข้าไปในปาก ส่งผลให้มีของเหลวส่วนหนึ่งไหลเข้าไปในปากของแมว จากนั้นจึงปิดปากให้แน่น  สัตว์เคี้ยวเอื้องและสัตว์กินพืชชนิดอื่น ๆ ส่วนใหญ่จุ่มปลายปากบางส่วนเพื่อดื่มน้ำโดยการจุ่มลิ้นให้ตรง  แมวดื่มน้ำช้ากว่าสัตว์เคี้ยวเอื้องซึ่งเผชิญกับอันตรายจากการล่าตามธรรมชาติมากกว่า
สัตว์ทะเลทรายหลายชนิดไม่ดื่มแม้ว่าจะมีน้ำ แต่อาศัยการกินพืชอวบน้ำ ในสภาพแวดล้อมที่หนาวเย็นและเยือกแข็ง สัตว์บางชนิด เช่น กระต่าย กระรอกต้นไม้ และแกะเขาใหญ่ มักจะกินหิมะและน้ำแข็งย้อย ในสะวันนา วิธีการดื่มของยีราฟ เป็นที่มาของการคาดคะเนถึงการต้านแรงโน้มถ่วง ทฤษฎีล่าสุดพิจารณาการทำงานของคอยาวของสัตว์ว่าเหมือนกับปั๊มลูกสูบ ช้างมีวิธีการดื่มน้ำที่เฉพาะตัวโดยการดูดน้ำเข้าไปในงวงแล้วพ่นเข้าปาก

**ดูเพิ่ม**
 การกิน

**อ้างอิง**

**บรรณานุกรม**
 access-date=31 August 2013- access-date=31 August 2013- access-date=31 August 2013- access-date=31 August 2013- access-date=31 August 2013- access-date=31 August 2013- access-date=31 August 2013- access-date=31 August 2013

**แหล่งข้อมูลอื่น**
  "Are You Drinking Enough?", recommendations by the European Hydration Institute (Madrid)
หมวดหมู่:อาหารและเครื่องดื่ม
หมวดหมู่:โภชนาการ
หมวดหมู่:สรีรวิทยา
หมวดหมู่:พฤติกรรมวิทยา
หมวดหมู่:วัฒนธรรมการดื่มแอลกอฮอล์
เจดีย์ลอกะนานดา

เจดีย์ลอกะนานดา หรือ เจดีย์โลกนันท์ (လောကနန္ဒာစေတီ, pron) เป็นเจดีย์พุทธตั้งอยู่ในพุกาม ประเทศพม่า เจดีย์ได้รับการสร้างขึ้นริมฝั่งแม่น้ำอิรวดี ในรัชสมัยพระเจ้าอโนรธามังช่อ ภายในบรรจุพระทันตธาตุ
เจดีย์ประกอบด้วยฐานแปดเหลี่ยมเพิ่มมุมจำนวนสามชั้น แต่ละชั้นประดับช่องที่ท้องไม้และมีทางประทักษิณพร้อมบันไดขึ้นทุกด้าน องค์ระฆังประดับด้วยรัดอกและบัวคอเสื้อ การยืดสูงขององค์ระฆังทำให้ระบุได้ว่าเจดีย์องค์นี้อยู่ในกลุ่มอิทธิพลปยู เจดีย์ไม่มีบัลลังก์ มีปล้องไฉนทรงกรวยเตี้ย ปัทมบาทและปลีสั้นซึ่งทั้งหมดนี้เป็นลักษณะร่วมกันของเจดีย์แบบพม่าแท้และเจดีย์กลุ่มอิทธิพลปยู ถือเป็นเจดีย์รุ่นเก่าที่สืบทอดมาก่อนรัชสมัยพระเจ้าอโนรธามังช่อ
เทศกาลเจดีย์ลอกะนานดา รวมถึงอาหารท้องถิ่นและงานหัตถกรรมที่โด่งดังมีการจัดในเดือนกรกฎาคมของทุกปี เนื่องจากจัดขึ้นในฤดูฝน จึงมีนักท่องเที่ยวจากภายนอกเพียงไม่กี่คนเท่านั้นที่เข้าร่วมเทศกาลได้ เมื่อวันที่ 24 พฤษภาคม พ.ศ. 2546 ได้มีการยกฉัตรประดับเพชรพลอยขึ้นสู่ยอดเจดีย์

**อ้างอิง**
location=Rangoon 
*archive-date=2007-09-27 - เจดีย์ลอกะนานดา
หมวดหมู่:สิ่งก่อสร้างในพุกาม
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
วัดซูลามะนิ

วัดซูลามะนิ (စူဠာမဏိဘုရား, pron) เป็นวัดพุทธตั้งอยู่ในพุกาม ประเทศพม่า เป็นหนึ่งในวัดที่มีผู้เยี่ยมชมมากที่สุดในพุกาม
สร้างขึ้นเมื่อ ค.ศ. 1183 โดยพระเจ้านรปติสี่ตู่178 และมีรูปแบบลักษณะคล้ายกับวัดตะบะญุ วัดซูลามะนิยังได้รับอิทธิพลจากวัดดะมะยานจี้ และเป็นต้นแบบของวัดที่โลมี่นโล วัดซูลามะนิได้รับการบูรณะใหม่หลังแผ่นดินไหวใน ค.ศ. 1975 โดยใช้อิฐและหินพร้อมด้วยจิตรกรรมฝาผนังภายในวัด ใน ค.ศ. 1994 มีการบูรณะวัดใหม่
วัดซูลามะนิเป็นวิหารสองชั้นที่งดงามที่สุดแห่งหนึ่งในศิลปะพุกาม มีการซ้อนกันของเรือนธาตุชั้นล่างกับชั้นบน ชั้นล่างเป็นแกนกลางขนาดใหญ่รับน้ำหนักวัดในผังแบบครรถคฤหะ-มณฑปด้านบน ส่วนยอดนั้นเป็นยอดศิขระ วัดสองชั้นนี้ถือเป็นลักษณะเฉพาะของศิลปะพุกามตอนปลาย

**อ้างอิง**
 วัดซูลามะนิ
หมวดหมู่:วัดในประเทศพม่า
หมวดหมู่:สิ่งก่อสร้างในพุกาม
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
วัดตะบะญุ

วัดตะบะญุ หรือ วัดตะบยีนญุ (သဗ္ဗညု ဘုရား, pron; สพฺพญฺญู หรือ "ผู้รู้แจ้ง") เป็นวัดพุทธตั้งอยู่ในพุกาม ประเทศพม่า วัดนี้ได้รับการยอมรับให้เป็นอนุสรณ์สถานในเขตโบราณคดีพุกามซึ่งเป็นแหล่งมรดกโลกแห่งหนึ่งของยูเนสโก สร้างเสร็จเมื่อ ค.ศ. 1150–1151 ในรัชสมัยพระเจ้าอลองสิธู วัดแห่งนี้สะท้อนให้เห็นถึงความคิดสร้างสรรค์ทางสถาปัตยกรรมและศิลปะเชิงนวัตกรรมของยุคพุกาม และการแสดงออกถึงความมั่นใจจิตวิญญาณความเป็นชาติพม่า
วัดแห่งนี้ถือเป็นวิหารสองชั้นแห่งแรกในศิลปะพุกาม โดยปรากฏกการซ้อนกันของเรือนธาตุชั้นล่างกับชั้นบน ชั้นล่างเป็นแกนกลางขนาดใหญ่รับน้ำหนักวัดในผังแบบครรถคฤหะ-มณฑปด้านบน วัดสองชั้นนี้ได้รับความนิยมในศิลปะพุกามตอนปลาย โดยวัดสำคัญที่ใช้วัดตะบะญุเป็นต้นแบบได้แก่วัดซูลามะนิและวัดที่โลมี่นโล วัดมีความสูงสุด 0 วัดตะบะญุได้ชื่อว่าเป็นวัดที่สูงที่สุดในพุกาม ควบคู่ไปกับเจดีย์ชเวซานดอ เจดีย์ที่สูงที่สุดในพุกามซึ่งมีความสูง 0
วัดได้รับความเสียหายอย่างหนักจากแผ่นดินไหวใน ค.ศ. 1975 และ ค.ศ. 2016 อยู่ระหว่างการบูรณะโดยได้รับความช่วยเหลือด้านเทคนิคและการเงินจากจีน คาดว่างานบูรณะจะดำเนินไปจนถึงประมาณ ค.ศ. 2028

**อ้างอิง**
 วัดตะบะญุ
หมวดหมู่:วัดในประเทศพม่า
หมวดหมู่:สิ่งก่อสร้างในพุกาม
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
กีฬาทางน้ำชิงแชมป์โลก 2024

กีฬาทางน้ำชิงแชมป์โลก 2024 (2024 World Aquatics Championships) เป็นการแข่งขันกีฬาทางน้ำชิงแชมป์โลก ครั้งที่ 21 จะจัดขึ้นที่โดฮา ประเทศกาตาร์ ตั้งแต่วันที่ 2 ถึง 18 กุมภาพันธ์ พ.ศ. 2567 เดิมกำหนดจะจัดขึ้นในเดือนพฤศจิกายน พ.ศ. 2566 การแข่งขันชิงแชมป์โลกถูกเลื่อนออกไปจนถึงเดือนกุมภาพันธ์ พ.ศ. 2567 เพื่อตอบสนองการจัดตารางการแข่งขันกีฬาทางน้ำชิงแชมป์โลก ครั้งที่ 20 ที่ฟุกุโอกะ ประเทศญี่ปุ่น จากปี ค.ศ. 2021 เป็น ค.ศ. 2022 เนื่องจากการระบาดทั่วของโควิด-19 และอีกครั้งเป็นวันที่ 14 ถึง 30 กรกฎาคม ค.ศ. 2023 เนื่องจากข้อจำกัดการเดินทางและมีมาตรการด้านความปลอดภัยในญี่ปุ่น 
ครั้งนี้จะเป็นครั้งแรกที่การแข่งขันกีฬาทางน้ำชิงแชมป์โลกจะจัดขึ้นในตะวันออกกลาง ซึ่งโดฮาเคยจัดการแข่งขัน ว่ายน้ำชิงแชมป์โลก (25 ม.) ในปี ค.ศ. 2014 และยังได้จัดการแข่งขันเก้าครั้งของว่ายน้ำเวิลด์คัพซีรีส์ระหว่างปี ค.ศ. 2012 ถึง 2021
นักว่ายน้ำและสหพันธ์สมาชิกจำนวนหนึ่งได้แสดงความกังวลเกี่ยวกับกำหนดเวลาของการแข่งขันชิงแชมป์เหล่านี้ เนื่องจากการแข่งขันชิงแชมป์เหล่านี้จะเกิดขึ้นเพียงห้าเดือนก่อนโอลิมปิกฤดูร้อน 2024 ใน ปารีส

**กำหนดการ**
รายการชิงเหรียญรางวัลทั้งหมด 75 รายการจะจัดขึ้นใน 6 สาขากีฬา

**อ้างอิง**

**แหล่งข้อมูลอื่น**
  เว็บไซต์หลัก date=2023-07-30 
2024
หมวดหมู่:กีฬาทางน้ำในปี พ.ศ. 2567
วัดโคกท่าเจริญ

วัดโคกท่าเจริญ  เป็นวัดราษฎร์สังกัดคณะสงฆ์มหานิกาย ตั้งอยู่ในตำบลพานทอง อำเภอพานทอง จังหวัดชลบุรี ที่ดินตั้งวัดมีเนื้อที่ 23 ไร่ 19 ตารางวา ปัจจุบันมีพระครูปลัดสัมพิพัฒนมงคลวราจารย์ (ธีระ อคฺคธมฺโม ป.ธ.3) ดำรงตำแหน่งเจ้าอาวาส
วัดโคกท่าเจริญตั้งเมื่อ พ.ศ. 2467 โดยนางหงษ์ เทียนไชย กำนันทอง สหายา และนางเงิน สหายา ทั้ง 3 คน ซึ่งเป็นพี่น้องกันได้ร่วมกันสร้างอาคารเสนาสนะขึ้น และได้มีการพัฒนามากในสมัยของพระครูไพศาลสารธรรม (ปี่ อินฺทโชโต) เป็นเจ้าอาวาส และได้มีการพัฒนามาโดยลำดับจนถึงปัจจุบัน วัดได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2495
อาคารเสนาสนะประกอบด้วย อุโบสถ วิหาร ศาลาอเนกประสงค์ ศาลาการเปรียญ ภายในวัดมีอาคารโรงเรียนพระปริยัติธรรม ปูชนียวัตถุที่สำคัญมีพระประธานประจำอุโบสถ พระปรางค์ และรูปหล่อหลวงพ่อปี่ เดิมมีเนินโบราณสถานโบราณ แต่ต่อมาวัดได้สร้างอุโบสถและเจดีย์บรรจุอิฐทับบนเนินโบราณสถาน

**อ้างอิง**
โคกท่าเจริญ
หมวดหมู่:สิ่งก่อสร้างในอำเภอพานทอง
หมวดหมู่:โบราณสถานในจังหวัดชลบุรี
ประตูตะระบา

ประตูตะระบา
ประตูตะระบาในช่วง ค.ศ. 1890
ประตูตะระบา (သရပါ တံခါး, pron) เป็นประตูเมืองพุกามเพียงแห่งเดียวที่ยังหลงเหลืออยู่ ประตูตั้งอยู่ทางทิศตะวันออกของเมืองเก่า แม้พงศาวดารพม่าจะยืนยันว่าเมืองพุกามได้เสริมสร้างป้อมปราการในปี ค.ศ. 849 หลักฐานการตรวจอายุคาร์บอนของฐานกำแพงหลักคือราว ค.ศ. 1020 หากเมืองนี้ได้รับการเสริมป้อมปราการในคริสต์ศตวรรษที่ 9 ตามที่พงศาวดารระบุ ป้อมปราการเหล่านั้นจะต้องสร้างด้วยวัสดุที่มีความคงทนน้อยกว่า เช่น โคลน
ในปัจจุบันประตูประกอบด้วยศาลอิฐสองหลัง แต่ละหลังตั้งตรงข้ามกัน เป็นศาลของนะผู้พิทักษ์สองตนชื่อมี่นมะฮากีริและนะมะดอจี้ ซึ่งกล่าวว่าถูกประหารชีวิตตามคำสั่งของกษัตริย์

**เอกสารสามมิติ**
โครงการซามานีจากมหาวิทยาลัยเคปทาวน์ ประเทศแอฟริกาใต้ เสนอบริการด้านเอกสารเชิงพื้นที่แก่อนุสรณ์สถานในพุกาม เพื่อตอบสนองต่อความเสียหายที่เกิดจากเหตุแผ่นดินไหว สิงหาคม ค.ศ. 2016 รวมถึงประตูตะระบา

**อ้างอิง**
  location=Rangoon-  isbn=9780824828868- ประตูตะระบา
หมวดหมู่:โบราณสถานในประเทศพม่า
หมวดหมู่:สิ่งก่อสร้างในพุกาม
กีฬาว่ายน้ำในกีฬาทางน้ำชิงแชมป์โลก 2024

กีฬาว่ายน้ำในกีฬาทางน้ำชิงแชมป์โลก 2024 (Swimming at the 2024 World Aquatics Championships) เป็นการแข่งขันกีฬาว่ายน้ำในกีฬาทางน้ำชิงแชมป์โลก 2024 จัดขึ้นระหว่างวันที่ 11 ถึง 18 กุมภาพันธ์ ค.ศ. 2024 ที่แอสไพร์โดมในโดฮา, ประเทศกาตาร์

**กำหนดการ**
จะจัดแข่งขันทั้งหมด 42 รายการ
เวลาทั้งหมดเป็นเวลาท้องถิ่น (UTC+3)

**อ้างอิง**

**แหล่งข้อมูลอื่น**
 Swim Rankings  results
2024
แอปเปิลวันละผลช่วยให้ห่างไกลจากหมอ

"แอปเปิลวันละผลช่วยให้ห่างไกลจากหมอ"
"แอปเปิลวันละผลช่วยให้ห่างไกลจากหมอ" ("An apple a day makes the doctor away") เป็นสุภาษิตในภาษาอังกฤษที่ปรากฏในศตวรรษที่ 19 ซึ่งสนับสนุนการบริโภคแอปเปิล และมีความต่อไปอีกว่า "หากผู้ใดรับประทานอาหารที่มีประโยชน์ต่อร่างกาย ผู้นั้นจะยังคงมีสุขภาพที่ดีและจะไม่ต้องไปหาหมอบ่อย ๆ"

**ต้นกำเนิด**
สุภาษิตอีกแบบหนึ่งที่ว่า "กินแอปเปิลตอนเข้านอน แล้วท่านจะทำให้หมอไม่ได้ขนมปัง"  ("Eat an apple on going to bed, and you'll keep the doctor from earning his bread") ได้รับการบันทึกในฐานะคำกล่าวในแพมโบรกเชอร์ในปี ค.ศ. 1866 สุภาษิตสมัยใหม่ที่ว่า "แอปเปิลวันละผลช่วยให้ห่างไกลจากหมอ" เริ่มใช้ในช่วงปลายคริสต์ศตวรรษที่ 19 โดยมีตัวอย่างการพิมพ์ในยุคแรกๆ ที่พบตั้งแต่ต้นปี ค.ศ. 1887

**ภูมิหลังทางวิทยาศาสตร์**
การศึกษาในปี ค.ศ. 2013 โดยใช้การสร้างแบบจำลองคอมพิวเตอร์ เปรียบเทียบการกินแอปเปิลกับการรับประทานยาลดคอเลสเตอรอลประจำวันทั่วไป เพื่อประเมินความเสี่ยงต่อโรคระบบหัวใจหลอดเลือด แบบจำลองคอมพิวเตอร์ประเมินการกินแอปเปิลวันละผลในผู้ที่มีอายุ 50 ปีขึ้นไปเปรียบเทียบกับการใช้ยากลุ่มสแตตินเพื่อลดคอเลสเตอรอลชนิดไลโพโปรตีหนาแน่นต่ำ โดยสรุปว่าการกินแอปเปิลวันละผล "สามารถเทียบเท่ากับยาแผนปัจจุบันและมีแนวโน้มที่จะมีผลข้างเคียงน้อยกว่า" ในขณะที่มีค่าใช้จ่ายรายปีใกล้เคียงกัน
ผลการศึกษาในปี ค.ศ. 2015 พบว่าผู้ที่รับประทานแอปเปิล "มีแนวโน้มมากกว่าที่จะห่างไกลจากหมอ (และยาตามใบสั่งยา) จากการวิเคราะห์อย่างหยาบ ๆ"  การศึกษายังพบว่าผู้ที่รับประทานแอปเปิลหนึ่งผลต่อวันจะใช้ยาตามใบสั่งยาน้อยลง 

**คุณค่าทางโภชนาการของแอปเปิล**
แอปเปิลดิบขนาดกลาง (100 กรัม) ประกอบด้วยน้ำร้อยละ 86 และ คาร์โบไฮเดรต ร้อยละ 14 โดยมีไขมันและโปรตีนปริมาณเล็กน้อยและให้พลังงานอาหาร 52 แคลอรี  มีเส้นใยอาหารในปริมาณปานกลาง แต่ก็มีสารอาหารรองในระดับต่ำ

**อ้างอิง**
หมวดหมู่:สุภาษิตอังกฤษ
หมวดหมู่:แอปเปิล
หมวดหมู่:สุขภาพ
หมวดหมู่:อุปลักษณ์ที่อ้างถึงอาหารและเครื่องดื่ม
ซน ซัง-ย็อน

ซน ซัง-ย็อน (손상연; เกิด 2 เมษายน ค.ศ. 2002) เป็นนักแสดงชาวเกาหลีใต้ เขาเปิดตัวในฐานะสมาชิกในรายการวาไรตี้โชว์ของ Tooniverse ปี พ.ศ. 2559 ชื่อ Maknae Show 7 และได้ร่วมแสดงในรายการวาไรตี้ ละครโทรทัศน์ เว็บซีรีส์ ภาพยนตร์ และมิวสิกวิดีโออื่น ๆ ซนเปิดเป็นนักแสดงรุ่นเยาว์โดยแสดงบทบาทเป็นนักแสดงนำรุ่นเยาว์ในเรื่อง Sspiring Partner (2017), หัวใจไม่มีกรอบ (2017) และ สะอาดนักต้องรักให้เข็ด (2018) เขาโดดเด่นจากละครชุดทางโทรทัศน์เรื่อง แร็กเก็ต บอยส์ ปี ค.ศ. 2021 ในบท พัง ยุนดัม ซึ่งเขาได้รับรางวัลนักแสดงหน้าใหม่ยอดเยี่ยมจาก 2021 SBS Drama Awards ในปี ค.ศ. 2022 เขาได้แสดงซีรีส์ของเนตฟลิกส์เรื่อง มัธยมซอมบี้ ในบท ชัง อูจิน

**ผลงานการแสดง**

**ภาพยนตร์**

**อ้างอิง**

**แหล่งข้อมูลอื่น**
  Official website- Son_Sang-yeon
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2545
กีฬาฮอกกี้น้ำแข็งในโอลิมปิกฤดูหนาว 2026

การแข่งขันกีฬาฮอกกี้น้ำแข็งในโอลิมปิกฤดูหนาว 2026 จะแข่งขันในสนามสองแห่งที่ตั้งอยู่ในกลุ่มมิลาน ปาลาอิตาเลีย และ ฟิเอรา มิลาโน
การแข่งขันประเภทชายจะมีทีมแข่งขัน 12 ทีม และประเภททีมหญิง 10 ทีม ขณะนี้รัสเซียและเบลารุสถูกแบนจากการแข่งขันชิงชนะเลิศระดับนานาชาติผ่านรายการของ IIHF ในปี ค.ศ. 2024 เนื่องจากการรุกรานทางทหารในยูเครน ยังไม่มีการตัดสินใจว่าจะขยายโทษแบนหรือไม่และอาจส่งผลกระทบต่อแชมป์เปี้ยนชิพ

**สนาม**

**ทีมชาย**

**การคัดเลือก**
รอบคัดเลือกสำหรับทีมชายในโอลิมปิกฤดูหนาว 2026 ถูกกำหนดโดยการจัดอันดับโลกของ IIHF ต่อจากการแข่งขันฮอกกี้น้ำแข็งชายชิงแชมป์โลก 2023 แปดอันดับแรกจะเข้าร่วมพร้อมเจ้าภาพและสามทีมที่ผ่านรอบคัดเลือก

**ประเทศที่เข้าร่วมแข่งขัน**
กลุ่มถูกแบ่งตามการแข่งขันฮอกกี้น้ำแข็งชายชิงแชมป์โลก 2023 รอบคัดเลือกที่ 1, 2 และ 3 จะเป็นผู้ชนะของการแข่งขันรอบคัดเลือกรอบสุดท้าย การกำหนดโควต้าจะพิจารณาจากการแข่งขันรอบคัดเลือก

**ทีมหญิง**

**การคัดเลือก**

**หมายเหตุ**

**อ้างอิง**
หมวดหมู่:ฮอกกี้น้ำแข็ง
หมวดหมู่:โอลิมปิกฤดูหนาว 2026
วันเพเพโร

ขนมเพเพโร
วันเพเพโร (hangul=빼빼로 데이) จัดขึ้นในวันที่ 11 พฤศจิกายนของทุกปี เป็นงานเฉลิมฉลองในประเทศเกาหลีใต้ที่คล้ายกับวันวาเลนไทน์ เป็นงานอีเวนต์ทางการตลาดประจำปีที่ใหญ่ที่สุดในประเทศเกาหลีใต้ ในวันนี้มีการให้หรือแลกเปลี่ยนขนมเพเพโรซึ่งเป็นไลน์ขนมคุกกี้แท่งจุ่มช็อกโกแลต  โดยมีจุดประสงค์เพื่อแสดงความรู้สึกต่อเพื่อนและคนที่รัก วันเพโรโรจัดขึ้นในวันที่ 11 พฤศจิกายนเพราะรูปร่างของขนมเพโรโรมีคล้ายกับการเขียนวันที่อย่างย่อว่า 11/11

**ดูเพิ่ม**
 วันป๊อกกี้และวันเพรทซ์ งานอีเวนต์ที่คล้ายกันในประเทศญี่ปุ่น และจัดในวันที่ 11 พฤศจิกายน เช่นกัน

**อ้างอิง**
หมวดหมู่:วัฒนธรรมเกาหลีใต้
หมวดหมู่:งานเฉลิมฉลองในเดือนพฤศจิกายน
หมวดหมู่:งานเฉลิมฉลองเกี่ยวกับอาหารและเครื่องดื่ม
ลาฟอนซา บัตเลอร์

ลาฟอนซา โรมานิค บัตเลอร์ (Laphonza Romanique Butler ə zə; เกิด 11 พฤษภาคม ค.ศ. 1979) นักการเมืองชาวอเมริกัน เป็นสมาชิกวุฒิสภาสหรัฐจากรัฐแคลิฟอร์เนียตั้งแต่ ค.ศ. 2023 ถึง 2024 สังกัดพรรคเดโมแครต
เมื่อวันที่ 1 ตุลาคม ค.ศ. 2023 กาวิน นิวซัม ผู้ว่าการรัฐแคลิฟอร์เนีย ได้เลือกให้บัตเลอร์ดำรงตำแหน่งสมาชิกวุฒิสภาสหรัฐแทน ไดแอน ไฟน์สไตน์ ที่เสียชีวิตลง และเธอเป็นสมาชิกวุฒิสภาสหรัฐเชื้อสายแอฟริกันคนแรกที่เป็นเลสเบี้ยน

**ประวัติและการศึกษา**
บัตเลอร์เกิดที่เมืองแมกโนเลีย รัฐมิสซิสซิปปี เธอเป็นลูกคนสุดท้องจากจำนวนพี่น้องสามคน พ่อของเธอเสียชีวิตด้วยโรคหัวใจเมื่อเธออายุ 16 ปี เธอสำเร็จการศึกษาจากโรงเรียนมัธยมเซาท์ไพค์ใน ค.ศ. 1997 และสำเร็จการศึกษาระดับปริญญาตรีสาขารัฐศาสตร์จากมหาวิทยาลัยแจ็กสันสเตตใน ค.ศ. 2001

**สมาชิกวุฒิสภา**

**การแต่งตั้ง**
บัตเลอร์สาบานตนต่อรองประธานาธิบดีสหรัฐ กมลา แฮร์ริส ใน ค.ศ. 2023
ในเดือนกุมภาพันธ์ ค.ศ. 2023 ไดแอนน์ ไฟน์สไตน์ สมาชิกวุฒิสภาสหรัฐจากรัฐแคลิฟอร์เนียในขณะนั้น ประกาศว่าจะไม่ลงชิงตำแหน่งสมาชิกวุฒิสภาต่อเป็นสมัยที่ 6 ใน ค.ศ. 2024 เมื่อวันที่ 29 กันยายน ค.ศ. 2023 ไฟน์สไตน์เสียชีวิตลงด้วยอายุ 90 ปี และในช่วงเวลาที่ตำแหน่งสมาชิกวุฒิสภาว่างลง ได้มีนักการเมืองหลายคนประกาศชิงที่นั่งสมาชิกวุฒิสภา แต่ เกวิน นิวซัม ผู้ว่าการรัฐแคลิฟอร์เนีย เคยให้คำมั่นว่าจะแต่งตั้งผู้หญิงผิวสีเข้ารับตำแหน่งนี้
เมื่อวันที่ 1 ตุลาคม ค.ศ. 2023 นิวซัมได้เลือกบัตเลอร์ให้ดำรงตำแหน่งสมาชิกวุฒิสภาแทนไฟน์สไตน์ บัตเลอร์ได้รับเลือกแม้จะไม่ได้อาศัยอยู่ในรัฐแคลิฟอร์เนีย เนื่องจากเธอย้ายไปอยู่ที่รัฐแมริแลนด์ใน ค.ศ. 2021 รัฐธรรมนูญสหรัฐกำหนดให้สมาชิกวุฒิสภาต้องเป็น "ผู้อยู่อาศัย" ในรัฐที่ตนเองเป็นผู้แทนเท่านั้น จึงทำให้เธอต้องย้ายกลับมาที่รัฐแคลิฟอร์เนียก่อนเข้ารับตำแหน่ง และเมื่อวันที่ 19 ตุลาคม ค.ศ. 2023 เธอประกาศว่าจะไม่ลงชิงตำแหน่งสมาชิกวุฒิสภาต่อในการเลือกตั้ง ค.ศ. 2024
เธอเป็นสมาชิกวุฒิสภาสหรัฐจากรัฐแคลิฟอร์เนียคนแรกที่เป็นเลสเบี้ยน และเป็นสมาชิกวุฒิสภาสหรัฐหญิงผิวสีคนแรก เธอสาบานตนต่อที่ประชุมวุฒิสภาเมื่อวันที่ 3 ตุลาคม ค.ศ. 2023

**ชีวิตส่วนตัว**
บัตเลอร์เป็นเลสเบี้ยน อยู่กับภรรยาของเธอ เนเนกิ ลี มีลูกสาวหนึ่งคน เธอกับครอบครัวย้ายไปอยู่รัฐแมริแลนด์ใน ค.ศ. 2021 ภูมิลำเนาของเธออยู่ในเทศมณฑลลอสแอนเจลิส และในเดือนตุลาคม ค.ศ. 2023 เมื่อได้รับแต่งตั้งเป็นสมาชิกวุฒิสภา เธอจึงได้ย้ายภูมิลำเนากลับไปที่รัฐแคลิฟอร์เนีย

**อ้างอิง**

**แหล่งข้อมูลอื่น**
  เว็บไซต์ทางการ date=2023-12-13 - 133755
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากรัฐแคลิฟอร์เนีย
หมวดหมู่:บุคคลจากลอสแอนเจลิส
หมวดหมู่:บุคคลจากรัฐแมริแลนด์
หมวดหมู่:นักการเมืองอเมริกัน
หมวดหมู่:พรรคเดโมแครต (สหรัฐ)
หมวดหมู่:สมาชิกวุฒิสภาสหรัฐจากรัฐแคลิฟอร์เนีย
หมวดหมู่:ชาวอเมริกันที่มีความหลากหลายทางเพศ‎
หมวดหมู่:หญิงรักร่วมเพศชาวอเมริกัน
หมวดหมู่:สมาชิกวุฒิสภาสหรัฐ
หมวดหมู่:รายการโทรทัศน์เกี่ยวกับชายรักร่วมเพศ

รายการโทรทัศน์
หมวดหมู่:รายการโทรทัศน์ที่เกี่ยวข้องกับกลุ่มบุคคลที่มีความหลากหลายทางเพศ
หมวดหมู่:รายการโทรทัศน์เกี่ยวกับหญิงรักร่วมเพศ

หมวดหมู่:รายการโทรทัศน์ที่เกี่ยวข้องกับกลุ่มบุคคลที่มีความหลากหลายทางเพศ
หมวดหมู่:สื่อมวลชนที่เกี่ยวข้องกับเลสเบี้ยน
หมวดหมู่:รายการโทรทัศน์เกี่ยวกับวัยรุ่น

รายการโทรทัศน์เกี่ยวกับวัยรุ่น
หมวดหมู่:รายการโทรทัศน์วัยรุ่น
วัยรุ่น
หมวดหมู่:รายการโทรทัศน์เกี่ยวกับคนข้ามเพศ

หมวดหมู่:รายการโทรทัศน์ที่เกี่ยวข้องกับกลุ่มบุคคลที่มีความหลากหลายทางเพศ
หมวดหมู่:บุคคลข้ามเพศในโทรทัศน์
หมวดหมู่:รายการโทรทัศน์ที่เกี่ยวข้องกับกลุ่มบุคคลที่มีความหลากหลายทางเพศ

หมวดหมู่:การแสดงภาพกลุ่มบุคคลที่มีความหลากหลายทางเพศในสื่อมวลชน
หมวดหมู่:โทรทัศน์ที่เกี่ยวข้องกับกลุ่มบุคคลที่มีความหลากหลายทางเพศ
หมวดหมู่:รายการโทรทัศน์แบ่งตามเนื้อหา
หมวดหมู่:โทรทัศน์แบ่งตามวัฒนธรรม
ครันช์เบส

ครันช์เบส (Crunchbase ) เป็นบริษัทที่ให้ข้อมูลและผลลัพธ์ทางธุรกิจที่เกี่ยวกับบริษัทเอกชนและบริษัทมหาชน เนื้อหาประกอบด้วยข้อมูลการลงทุนและเงินทุน สมาชิกผู้ก่อตั้งและบุคคลในตำแหน่งผู้นำ การควบรวมกิจการ ข่าวสาร และแนวโน้มของอุตสาหกรรม และองค์กรในเครือของธุรกิจนั้น ๆ 

**ประวัติ**
โลโก้เดิมของ Crunchbase ใช้ก่อนเปลี่ยนชื่อจาก CrunchBase เป็น Crunchbase
ครันช์เบส ก่อตั้งขึ้นในปี 2550 โดย ไมเคิล อาร์ริงตันในฐานะฐานข้อมูลภายนอกเพื่อติดตามข้อมูลของสตาร์ทอัพที่นำเสนอในบทความบนเว็บไซต์ TechCrunch
ในเดือนกันยายน 2010 เอโอแอลได้เข้าซื้อกิจการ TechCrunch และ ครันช์เบสในฐานะบริษัทหนึ่งในพอร์ตโฟลิโอของ TechCrunch
ในเดือนพฤศจิกายน 2013 เอโอแอลได้เข้าโต้แย้งกับบริษัทสตาร์ทอัพ Pro Populi เกี่ยวกับการใช้ชุดข้อมูลครันช์เบสทั้งหมดในแอปที่ Pro Populi พัฒนาขึ้น แม้จะเผยแพร่ข้อมูลภายใต้ใบอนุญาตระบุแหล่งที่มาของครีเอทีฟคอมมอนส์  CC-BY แล้วก็ตาม Pro Populi เป็นตัวแทนจาก มูลนิธิ Electronic Frontier Foundation  ในที่สุดเอโอแอลก็ยอมรับว่า Pro Populi สามารถใช้ชุดข้อมูลต่อไปได้ แต่นำใบอนุญาต CC BY-NC มาใช้สำหรับการแก้ไขในอนาคต  ณ เดือนสิงหาคม 2019 สแน็ปช็อตของชุดข้อมูล 2013 ยังคงพร้อมให้ดาวน์โหลดภายใต้ใบอนุญาต CC-BY บนเว็บไซต์ Crunchbase 
ในปี 2014 ครันช์เบสได้เพิ่มศูนย์บ่มเพาะ พันธมิตรร่วมลงทุน และฟีเจอร์บอร์ดผู้นำในฐานข้อมูลสตาร์ทอัพ 
ในปี 2558 ครันช์เบสแยกจากเอโอแอล/ Verizon / TechCrunch และเปลี่ยนเป็นแบบส่วนตัว  ในเดือนกันยายน 2558 Crunchbase ได้ประกาศระดมทุน 6.5 ล้านดอลลาร์ร่วมกับการแยกบริษัท ตามด้วยรอบ 2 ล้านดอลลาร์ในเดือนพฤศจิกายน ในปี 2559 บริษัทพยายามที่จะแสดงการแยกตัวจาก TechCrunch โดย การถอดชื่อออก (โดยที่ "B" ใน "Base" ตอนนี้ถูกแสดงเป็นตัวอักษรตัวเล็ก) และเปิดตัวผลิตภัณฑ์แรก นั่นคือฐานข้อมูล Crunchbase Pro แบบชำระเงิน.  ในเดือนเมษายน พ.ศ. 2560 ครันช์เบสได้ประกาศ Series B มูลค่า 18 ล้านดอลลาร์จาก Mayfield Fund  ในเวลาเดียวกัน Crunchbase ได้เปิดตัวผลิตภัณฑ์ใหม่สองรายการ ได้แก่ Crunchbase Enterprise และ Crunchbase สำหรับแอปพลิเคชัน 
ในปี พ.ศ. 2561 ครันช์เบสได้เปิดตัว "Crunchbase Marketplace"  ในเดือนตุลาคม พ.ศ. 2562 ครันช์เบสได้ประกาศซีรีส์ C มูลค่า 30 ล้านดอลลาร์ นำโดย Omers Ventures ผู้สนับสนุนที่มีอยู่ Emergence, Mayfield, Cowboy Ventures และ Verizon ก็เข้าร่วมด้วย 

**สินค้า**
ซอฟต์แวร์ของบริษัทประกอบด้วยเครื่องมือสำหรับการวิเคราะห์การลงทุน การวิเคราะห์แนวโน้ม ตรวจสอบปริมาณการใช้เว็บ และการตลาด ยังมีข่าวสารเกี่ยวกับสตาร์ทอัพอีกด้วย  Crunchbase Pro เป็นเครื่องมือค้นหาเชิงลึก  - เครื่องมือแสดงผลลัพธ์และประสิทธิภาพของธุรกิจ เช่น การเติบโต หุ้น บุคคลสำคัญ ผู้ก่อตั้ง บริษัทในเครือข่ายและอื่น ๆ- การเปรียบเทียบการเติบโต- ผลิตภัณฑ์ของบริษัท

**อ้างอิง**
หมวดหมู่:เว็บไซต์
นักวารสารศาสตร์

นักวารสารศาสตร์ (journalist) คือบุคคลที่รวบรวมข้อมูลในรูปแบบเนื้อความ เสียง หรือรูปภาพ มาดำเนินการให้อยู่ในรูปแบบที่มีคุณค่าของความเป็นข่าวและเผยแพร่สู่สาธารณะ การกระทำหรือกระบวนการที่นักข่าวทำนี้เรียกว่า วารสารศาสตร์
นักวารสารศาสตร์สามารถเป็นบุคลากรด้านกระจายเสียงและแพร่ภาพ การพิมพ์ การโฆษณา และการประชาสัมพันธ์  คำว่า นักวารสารศาสตร์ ยังอาจรวมถึงบุคคลที่ทำงานในกระบวนการต่าง ๆ ซึ่งรวมถึงผู้รายงานข่าว ผู้รายงานข่าวภาคสนาม นักข่าวพลเมือง บรรณาธิการ นักเขียนประกอบเรื่อง คนเขียนบทความ และนักข่าวที่สื่อสารทางภาพ เช่น ช่างภาพข่าว (นักข่าวที่รายงานข่าวจากภาพถ่าย)
นักข่าว หรือ ผู้สื่อข่าว (reporter) คือนักวารสารศาสตร์ประเภทหนึ่งที่ค้นคว้า เขียน และรายงานข้อมูลเพื่อนำเสนอโดยใช้แหล่งข้อมูล ซึ่งอาจรวมถึงการสัมภาษณ์ การรวบรวมข้อมูลต่าง ๆ หรือการเขียนบทความ ผู้สื่อข่าวอาจใช้เวลาระหว่างการทำงานในห้องข่าว หรือจากที่บ้าน และการออกไปดูเหตุการณ์ต่าง ๆ หรือสัมภาษณ์ผู้คน ผู้สื่อข่าวอาจได้รับมอบหมายงานจากสายข่าวหรือผู้รายงานข่าวในท้องที่

**นักวารสารศาสตร์ในปัจจุบัน**
จากข้อมูลตัวอย่างของนักวารสารศาสตร์ทั่วโลก 27,500 คน ใน 67 ประเทศ ระหว่างปี 2012–2016 มีข้อมูลดังนี้.
:ร้อยละ 57 เป็นผู้ชาย
:ค่าเฉลี่ยอายุ อยู่ที่ 38 ปี
: ค่าเฉลี่ยจำนวนปีของประสบการณ์ 13 ปี
:จบระดับวิทยาลัยร้อยละ 56 จบระดับปริญญาร้อยละ 29
:ร้อยละ 61 จบสาขาวารสารศาสตร์/การสื่อสารจากวิทยาลัย
:ร้อยละ 80 ทำงานเต็มเวลา
:ร้อยละ 50 ทำงานด้านการพิมพ์, ร้อยละ 23 ทำงานด้านโทรทัศน์, ร้อยละ 17 ทำงานด้านวิทยุ และร้อยละ 16 ทำงานด้านออนไลน์.

**อ้างอิง**
หมวดหมู่:คำศัพท์โทรทัศน์
หมวดหมู่:อาชีพสื่อมวลชน
หมวดหมู่:วารสารศาสตร์
สโมสรฟุตบอลแมนเชสเตอร์ยูไนเต็ดในฤดูกาล 1982–83

ฤดูกาล 1982–83 เป็นฤดูกาลที่ 81 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 8 ติดต่อกันในลีกสูงสุดของฟุตบอลอังกฤษ พวกเขาจบฤดูกาลด้วยอันดับ 3 ของตารางเป็นฤดูกาลที่ 2 ติดต่อกันและคว้าแชมป์เอฟเอคัพเป็นสมัยที่ 5 ในประวัติศาสตร์ของพวกเขาและเป็นครั้งแรกนับตั้งแต่ปี 1977 โดยเอาชนะไบรตัน 4–0 ในการแข่งขันนัดรีเพลย์หลังจากเสมอ 2–2 ในนัดแรก เป็นฤดูกาลที่ประสบความสำเร็จสำหรับกองหน้าดาวรุ่งอย่าง นอร์มัน ไวต์ไซด์ ซึ่งยึดตำแหน่งตัวจริงในทีมชุดใหญ่ โดยยิงได้ 14 ประตูในทุกรายการ รวมถึง 1 ประตูในเอฟเอคัพรอบชิงชนะเลิศนัดรีเพลย์
แอตกินสันยังคว้าตัวอาร์โนลด์ มูห์เรน ปีกชาวดัตช์มาร่วมทีมแบบไร้ค่าตัวจากอิปสวิชทาวน์ก่อนเริ่มฤดูกาล โดยเขายึดตำแหน่งปีกซ้ายตัวหลักของยูไนเต็ด และยิงจุดโทษในเอฟเอ คัพ รอบชิงชนะเลิศนัดรีเพลย์ รวมถึงปีเตอร์ เบียร์ดสลีย์ แต่เขาไม่ได้เล่นในลีกเลยแม้แต่นัดเดียวก่อนที่จะย้ายกลับไปที่แวนคูเวอร์ ไวท์แคปส์ อดีตสโมสรต้นสังกัดของเขาและกลับมาอังกฤษสร้างชื่อเสียงกับนิวคาสเซิลยูไนเต็ดและลิเวอร์พูล
ถือเป็นฤดูกาลที่ 2 ที่ดีสำหรับแฟรงค์ สเตเปิลตัน ซึ่งเป็นผู้ทำประตูสูงสุดของสโมสรโดยทำได้ 14 ประตูในลีกและ 19 ประตูในทุกรายการและยังเป็นฤดูกาลสุดท้ายของมาร์ติน บูชาน ผู้เป็นกัปตันทีมก่อนจะย้ายไปโอลดัมแอทเลติก แบบไร้ค่าตัว
ยูไนเต็ดเข้าถึงรอบชิงชนะเลิศลีกคัพครั้งแรก แต่แพ้ลิเวอร์พูล 1–2

**อ้างอิง**
หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด
เดสมอส

เดสมอส (Desmos) เป็นเครื่องคิดเลขกราฟขั้นสูงในรูปของโปรแกรมประยุกต์บนเว็บและแอปพลิเคชันมือถือที่เขียนด้วย TypeScript  และ JavaScript 
คำว่า เดสมอส มาจากคำภาษากรีก δεσμός ซึ่งหมายถึงความผูกพันหรือการผูกมัด

**คุณสมบัติ**
นอกเหนือจากการสร้างกราฟทั้งสมการและอสมการแล้ว เดสมอสยังมีรายการ, การพล็อต, การถดถอย, ตัวแปรเชิงโต้ตอบ, การจำกัดกราฟ, การสร้างกราฟพร้อมกัน, การสร้างกราฟฟังก์ชันแบบชิ้นส่วน, กราฟฟังก์ชันเชิงขั้ว, ตารางกราฟสองประเภท และอื่นๆ ที่เป็นคุณสมบัติการคำนวณที่พบได้ทั่วไปในเครื่องคิดเลขแบบตั้งโปรแกรมได้ นอกจากนี้ยังสามารถใช้งานได้หลายภาษา รวมไปถึงภาษาไทย การดำเนินการแคลคูลัส เช่น อนุพันธ์ และปริพันธ์ ก็สามารถใช้ได้เช่นกัน แม้ว่าปัจจุบันจะไม่มีลิมิตโดยตรงก็ตาม การหาปริพันธ์ของอนันต์บวกและลบก็สามารถทำได้ และอนุกรมยังสามารถยกให้มีการวนซ้ำสูงเพียงพอได้  ฟังก์ชันอื่นๆ เช่น ฟังก์ชันตรีโกณมิติและฟังก์ชันอดิศัย ฟังก์ชันข้อผิดพลาด แฟกทอเรียล การดำเนินการทางสถิติ เช่น การแจกแจงแบบปกติ, chi-squared, การถดถอยที่กล่าวมาข้างต้น และฟังก์ชันสุ่ม ก็มีให้ใช้งานตั้งแต่ปี 2020
ผู้ใช้สามารถสร้างบัญชีและบันทึกกราฟและแปลงที่พวกเขาสร้างขึ้นได้ จากนั้นสามารถสร้างลิงก์ถาวร เพื่อให้ผู้ใช้สามารถแชร์กราฟของตนและเลือกให้ได้รับการพิจารณาคัดเลือกจากพนักงานได้ เครื่องมือนี้มาพร้อมกับกราฟตัวอย่างที่แตกต่างกัน 36 รายการที่ตั้งโปรแกรมไว้ล่วงหน้าเพื่อจุดประสงค์ในการสอนผู้ใช้ใหม่เกี่ยวกับเครื่องมือและคณิตศาสตร์ที่เกี่ยวข้อง 
วิธีใช้เครื่องคิดเลขที่เป็นที่นิยมอีกประการหนึ่งคือการสร้างภาพศิลปะโดยใช้สมการและอสมการ เครื่องคิดเลขยังมีฟังก์ชัน Audiotrace ซึ่งสามารถใช้สร้างเพลงได้ ในเดือนเมษายน 2017 เดสมอสยังได้เปิดตัวเครื่องมือเรขาคณิตเชิงโต้ตอบ 2 มิติ บนเบราว์เซอร์ พร้อมฟีเจอร์ที่รองรับ เช่น การพล็อตจุด เส้น วงกลม และรูปหลายเหลี่ยม   ในเดือนพฤษภาคม ปี 2023 เดสมอสได้เปิดตัวเครื่องคิดเลขเรขาคณิตตัวที่สองที่ซับซ้อนยิ่งขึ้นรุ่นเบต้า  โปรเจ็กต์เหล่านี้บางโปรเจ็กต์ได้รวมคุณสมบัติต่างๆ เช่น การจำลองสามมิติผ่านการกำหนดพารามิเตอร์ และด้วยการใช้การระบายสี RGB และ HSV ที่เปิดตัวในปลายปี 2020  งานศิลปะที่มีการระบายสีแบบกำหนดเอง รวมถึงการระบายสีโดเมนของฟังก์ชันเชิงซ้อน มีการอัปเดตประสิทธิภาพใหม่ทำให้สามารถสร้างกราฟ เช่น เซตม็องแดลโบรต และ แฟรกทัลของดักส์ (Ducks fractals) ในเดสมอสได้ คุณสมบัติเช่นการจำลองและสัญลักษณ์ยังช่วยให้ผู้ใช้สามารถสร้างเกมแบบโต้ตอบที่ใช้งานได้ การใช้งานคุณสมบัติเหล่านี้สามารถพบได้ในการประกวดงานศิลปะประจำปีของเดสมอส

**อ้างอิง**

**แหล่งข้อมูลอื่น**

**ดูเพิ่ม**
 GeoGebra- วุลแฟรม อัลฟ่า
หมวดหมู่:ซอฟต์แวร์ในปี พ.ศ. 2554
หมวดหมู่:ซอฟต์แวร์คณิตศาสตร์
กังดงแบล

สมาชิกกังดงแบลแต่งกายเป็นโอบา โอริชาตนหนึ่ง ขณะทำพิธีเข้าทรง การเข้าทรงโอริชาเป็นศูนย์กลางความเชื่อศาสนานี้
กังดงแบล (Candomblé) เป็นศาสนาพลัดถิ่นแอฟริกาที่พัฒนาในบราซิลช่วงคริสต์ศตวรรษที่ 19 เกิดจากการผสานความเชื่อระหว่างศาสนาดั้งเดิมของแอฟริกาตะวันตกหลายศาสนา โดยเฉพาะศาสนาโยรูบา บันตูและกเบ นอกจากนี้ยังรับอิทธิพลบางส่วนจากนิกายโรมันคาทอลิกของศาสนาคริสต์ กังดงแบลไม่มีคัมภีร์ศักดิ์สิทธิ์p=151 และองค์กรกลาง2p=50 แต่ดูแลจัดการโดย ตึไรรู (terreiros, ศาลเจ้า)4p=18
กังดงแบลเกี่ยวข้องกับการนับถือวิญญาณที่เรียกว่า โอริชา (orixás)4p=105 ซึ่งรับชื่อและลักษณะมาจากเทพดั้งเดิมของแอฟริกาตะวันตก โอริชาแต่ละตนมีสถานะเทียบเท่านักบุญของนิกายโรมันคาทอลิก4p=290 ตำนานหลายแหล่งเล่าว่าโอริชาเป็นผู้รับใช้พระผู้สร้างนาม โอลูดูมาเร (Oludumaré) กังดงแบลเชื่อว่ามนุษย์มีโอริชาคอยคุ้มครองมาตั้งแต่ก่อนกำเนิดและส่งผลต่อลักษณะนิสัยของแต่ละคน2p=290 สมาชิกมักรวมตัวที่ตึไรรูที่ดูแลโดยนักบวช บาบาโลริชา (babalorixá)3pp=163-164 และนักบวชหญิง อียาโลริชา (iyalorixá)3pp=163-164 พิธีหลักคือการร้องรำทำเพลงเพื่อปลุกโอริชาให้เข้าสิง โดยสมาชิกเชื่อว่าพวกเขาสามารถติดต่อกับเทพเจ้าได้โดยตรงเมื่อโอริชาประทับร่างp=165 ของเซ่นโอริชาคือผลไม้และสัตว์พลี นอกจากนี้ยังใช้สังเวยแก่วิญญาณอื่น ๆ เช่น โบยาเดรู (boiadero) เปรตูแวญู (preto velho) กาโบกลู (caboclos) และวิญญาณบรรพบุรุษที่เรียกว่า เอกุน (egun)p=116 มีการทำนายหลายแบบเพื่อแปลข้อความที่ได้รับจากโอริชา3p=43 พิธีรักษาด้วยสมุนไพรและการทำเครื่องรางมีบทบาทสำคัญในศาสนานี้p=44
กังดงแบลพัฒนาขึ้นในหมู่ชุมชนชาวบราซิลเชื้อสายแอฟริกาท่ามกลางการค้าทาสแอตแลนติกในคริสต์ศตวรรษที่ 16–19 เป็นการผสานศาสนาดั้งเดิมที่ทาสชาวแอฟริกาตะวันตกและแอฟริกากลางนับถือ ซึ่งส่วนใหญ่เป็นชาวโยรูบา ชาวโฟนและชาวบันตู เข้ากับคำสอนนิกายโรมันคาทอลิกของเจ้าอาณานิคมโปรตุเกสผู้ครอบครองดินแดนในขณะนั้น สมาชิกกังดงแบลรวมกลุ่มอยู่ในรัฐบาเยียช่วงคริสต์ศตวรรษที่ 19 แม้รัฐธรรมนูญ ค.ศ. 1891 หลังบราซิลได้รับเอกราชจากโปรตุเกสจะมอบเสรีภาพทางศาสนาp=81 แต่กลุ่มโรมันคาทอลิกในบราซิลมองสมาชิกกังดงแบลอย่างผสม บางส่วนยอมรับความต่างทางศาสนา ขณะที่บางส่วนแสดงความปฏิปักษ์ต่อศาสนานี้p=122 ล่วงเข้าคริสต์ศตวรรษที่ 20 การอพยพของผู้คนในรัฐบาเยียส่งผลให้กังดงแบลแพร่ไปทั่วบราซิลและที่อื่น ๆ รวมถึงเกิดสายสัมพันธ์กับศาสนาอื่นที่มีรากจากศาสนาดั้งเดิมของแอฟริกาอย่างซันเตรียาในคิวบาและวูดูในเฮติ2p=149 ปลายคริสต์ศตวรรษที่ 20 สมาชิกบางกลุ่มเน้นย้ำ "การกลายเป็นแอฟริกาอีกครั้ง" เพื่อขจัดอิทธิพลโรมันคาทอลิกในศาสนาpp=114-115 และสร้างกังดงแบลในรูปแบบที่ใกล้เคียงศาสนาดั้งเดิมของแอฟริกาตะวันตกที่สุด3p=374
คำว่า "กังดงแบล" สันนิษฐานว่ามาจากคำภาษาบันตู kandombele หมายถึงการเต้นรำ คำนี้ยังพัฒนาต่อไปเป็นกังดงเบ (Candombe) แนวเพลงและการเต้นรำในอาร์เจนตินาและอุรุกวัยที่มีรากฐานมาจากทาสชาวแอฟริกาp=202 แต่ละตึไรรูของกังดงแบลมีอำนาจปกครองตนเอง3p=31 แต่สามารถแบ่งเป็นกลุ่มย่อยเรียกว่า นาซอยส์ (nações)p=53 ตามระบบความเชื่อดั้งเดิมของแอฟริกาตะวันตก กลุ่มที่โดดเด่นที่สุด 3 กลุ่ม ได้แก่ เกตู (Ketu) เฌเฌ (Jejé) และแองโกลา (Angola)2p=157 ในปี ค.ศ. 2010 มีผู้นับถือศาสนานี้ในบราซิล 167,363 คน และมีชุมชนขนาดย่อมในประเทศต่าง ๆ ของทวีปอเมริกาใต้และยุโรปp=329 นอกเหนือจากชาวบราซิลเชื้อสายแอฟริกา ยังมีชาติพันธุ์อื่น ๆ ที่นับถือกังดงแบลเช่นกันp=42

**อ้างอิง**

**แหล่งข้อมูลอื่น**
 website=Learn Religions
หมวดหมู่:ศาสนา
หมวดหมู่:การผสานความเชื่อ
เมลิค เอเฟ่ ไอย์กูน

เมลิค เอเฟ่ ไอย์กูน (เกิด 3 กันยายน 2553) เป็นนักแสดงเด็กลูกครึ่งตุรกี-ไทย-จีนเป็นที่ รู้จักจากบท  วันเฉลิมชัย ในละครเรื่องทองเนื้อเก้า

**ประวัติและการเข้าสู่วงการ**
เมลิค เอเฟ่ ไอย์กูน เกิดเมื่อวันที่ 3 กันยายน 2553 เข้าสู่วงการจากการประกวด Johnson baby club และได้รับโอกาสถ่ายโฆษณาในแคมเปญวันแม่ ทำให้ไปเข้าตาทีมงานละครเรื่องทองเนื้อเก้า และติดต่อให้เขาไปร่วมแสดงในบท วันเฉลิม เมื่อปี 2556 ขณะมีอายุเพียง 2 ปี 3 เดือน ก่อนจะหายหน้าไปจากจอทีวีนานถึง 8 ปี 
กระทั่งปี 2564 เขาจึงได้หวนกลับเข้าสู่วงการด้วยการรับบท พลายงาม วัยเด็ก ในละครเรื่องวันทอง ที่ออกอากาศทางช่องวัน 31 ต่อมาในปี 2565 เมลิคได้มีโอกาสแสดงภาพยนตร์เรื่องแรกคือเรื่องแดง พระโขนง โดยแสดงเป็น แดง ลูกของนางนาก 
ในปี 2566 เมลิคได้แสดงละครเด็กแนวแฟนตาซีสร้างสรรค์สังคมเรื่อง 7 อัคนี พิทักษ์จักรวาล ทางช่องเอแอลทีวี โดยแสดงเป็น แม็ค

**ผลงาน**

**ละครโทรทัศน์**

**ภาพยนตร์**

**อ้างอิง**
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงเด็กชายชาวไทย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายตุรกี
ฟีฟ่าอินเตอร์คอนติเนนตัลคัพ 2024

ฟุตบอลอินเตอร์คอนติเนนตัลคัพ 2024 (2024 FIFA Intercontinental Cup) เป็นการแข่งขันฟุตบอลอินเตอร์คอนติเนนตัลคัพครั้งแรก ซึ่งเป็นทัวร์นาเมนต์ประจำปีของสโมสรฟุตบอล ที่จัดโดยฟีฟ่า การแข่งขันนี้จะประกอบด้วยหกทีมที่ชนะเลิศการแข่งขันชิงแชมป์ระดับทวีปครั้งก่อนหน้านี้ในแต่ละสมาพันธ์ของฟีฟ่า โดยจะแข่งขันกันในสายรูปแบบแพ้คัดออกครั้งเดียว มีกำหนดจะจัดขึ้นในเดือนธันวาคม พ.ศ. 2567 โดยรอบแรกจัดแข่งขันที่สนามเหย้าสำหรับหนึ่งทีมและรอบต่อมาที่สนามกลาง
การแข่งขันนี้ทำหน้าที่แทนรุปแบบการแข่งขันประจำปีของฟุตบอลชิงแชมป์สโมสรโลก ซึ่งได้รับการจัดรูปแบบใหม่เป็นการแข่งขันทุกสี่ปีที่มีผู้เข้าร่วมมากขึ้น โดยชื่อนี้ได้มาจากชื่อ อินเตอร์คอนติเนนตัลคัพ ที่เคยแข่งขันครั้งล่าสุดในปี พ.ศ. 2547 ระหว่างทีมจาก สมาพันธ์ฟุตบอลอเมริกาใต้ และ สหภาพสมาคมฟุตบอลยุโรป อินเตอร์คอนติเนนตัลคัพจะให้สิทธิ์ทีมชนะเลิศจากยุโรปจะได้สิทธิ์บายและเข้าไปรอในรอบชิงชนะเลิศ รูปแบบและชื่อของทัวร์นาเมนต์ได้รับการอนุมัติโดยสภาฟีฟ่า เมื่อวันที่ 17 ธันวาคม ค.ศ. 2023

**รูปแบบ**
รูปแบบของการแข่งขันได้รับการอนุมัติจากสภาฟีฟ่า เมื่อวันที่ 17 ธันวาคม ค.ศ. 2023- รอบที่ 1: ผู้ชนะของ เอเอฟซีแชมเปียนส์ลีก 2023–24 หรือ ซีเอเอฟแชมเปียนส์ลีก 2023–24 (ตามที่กำหนดโดยการจับฉลาก) จะเป็นเจ้าภาพจัดการแข่งขันกับผู้ชนะของ โอเอฟซีแชมเปียนส์ลีก 2024- รอบที่ 1: ผู้ชนะของ เอเอฟซีแชมเปียนส์ลีก 2024 หรือ ซีเอเอฟแชมเปียนส์ลีก 2024 จะเป็นเจ้าภาพการแข่งขันกับผู้ชนะของรอบที่ 1 และผู้ชนะของ คอนคาแคฟแชมเปียนส์คัพ 2024 และผู้ชนะของ โกปาลิเบร์ตาโดเรส 2024 จะแข่งขันกันที่สนามเหย้าของทีมใดทีมหนึ่งในสองทีมนี้- รอบเพลย์ออฟ: ผู้ชนะของนัดรอบที่ 2 จะแข่งขันกันเองที่สนามกลางในวันที่ 14 ธันวาคม- รอบชิงชนะเลิศ: ผู้ชนะในรอบเพลย์ออฟจะพบกับผู้ชนะ ยูฟ่าแชมเปียนส์ลีก ฤดูกาล 2023–24 ที่สนามกลางในวันที่ 18 ธันวาคม

**สโมสรที่เข้าแข่งขัน**

**การแข่งขัน**

**สายการแข่งขัน**

**อ้างอิง**
หมวดหมู่:การแข่งขันกีฬาที่ก่อตั้งในปี พ.ศ. 2567
หมวดหมู่:การแข่งขันฟุตบอลสโมสรโดยฟีฟ่า
เนยจามรี

เนยจามรีที่ขายในตลาดริมถนนในลาซ่า
เนยจามรี (འབྲི་མར།, 酥油) เป็น เนยที่ทำจากนมของจามรีเลี้ยง (Bos grunniens) ชุมชนคนเลี้ยงสัตว์หลายแห่งในประเทศจีน, ประเทศอินเดีย, ประเทศมองโกเลีย, ประเทศเนปาล, กิลกิต-บัลติสถานในประเทศปากีสถาน และทิเบตผลิตและบริโภคผลิตภัณฑ์นมที่ทำจากนมของจามรี รวมถึงเนยด้วย นมจามรีมีปริมาณไขมันมากกว่านมวัวสองเท่า จึงผลิตได้เนยซึ่งมีเนื้อสัมผัสใกล้เคียงกับเนยแข็งมากขึ้น เนยจามรีเป็นผลิตภัณฑ์อาหารหลักและสินค้าของชุมชนผู้เลี้ยงสัตว์ในตอนใต้ของเอเชียกลางและที่ราบสูงทิเบต

**อ้างอิง**
หมวดหมู่:เนย
หมวดหมู่:อาหารจีน
หมวดหมู่:อาหารทิเบต
หมวดหมู่:อาหารมองโกเลีย
หมวดหมู่:อาหารเนปาล
หมวดหมู่:อาหารอินเดีย
หมวดหมู่:อาหารเอเชียกลาง
หมวดหมู่:อาหารปากีสถาน
หมวดหมู่:อาหารหลัก
แฮมคริสต์มาส

สวีเดนแบบดั้งเดิม|447x447px
แฮมคริสต์มาส (Christmas ham) หรือ แฮมยูล (Yule ham) เป็นแฮมที่มักรับประทานในอาหารเย็นของวันคริสต์มาสหรือในช่วงเทศกาลยูลในยุโรปเหนือและซีกโลกภาษาอังกฤษ รูปแบบการเตรียมการจะแตกต่างกันไปตามสถานที่และเวลา
ธรรมเนียมการรับประทานแฮมเชื่อกันว่าวิวัฒนาการมาจากพิธีกรรมของเพเกินกลุ่มชนเจอร์แมนิกที่บูชายัญหมูป่าที่เรียกว่า sonargöltr ถวายแด่เฟรย์เทพของนอร์สในช่วงเทศกาลเก็บเกี่ยว
เป็นที่รู้กันว่าชาวโรมันรับประทานอาหารต่าง ๆ ในช่วงเทศกาลแซตเทอร์นาเลีย ซึ่งอาหารอย่างหนึ่งคือลูกหมูย่าง พระสันตะปาปาซิกซ์ตุสที่ 3 ยืนหยัดในปี ค.ศ. 435 ว่าคริสต์ศาสนิกชิกควรรับประทานเนื้อหมูในวันคริสต์มาสเพื่อให้แตกต่างจากชาวยิวซึ่งถือว่าเนื้อหมูเป็นสิ่งต้องห้าม

**อ้างอิง**

**บรรณานุกรม**
url-status=dead
หมวดหมู่:อาหารคริสต์มาส
หมวดหมู่:อาหารไอริช
หมวดหมู่:อาหารสวีเดน
หมวดหมู่:อาหารออสเตรเลีย
หมวดหมู่:อาหารนิวซีแลนด์
หมวดหมู่:อาหารฟิลิปปินส์
หมวดหมู่:อาหารจากแฮม